তথ্যবিবরণী নম্বর : ২৪৪১

**বেনাপোল এক্সপ্রেসে নিখোঁজ আবু তাহলার বাড়িতে রেলমন্ত্রী**

**---রেলপথ মন্ত্রী**

রাজবাড়ী, ৫ মাঘ, (১৯ জানুয়ারি) :

আজ রাজবাড়ীর কালুখালী উপজেলার মৃগী ইউনিয়নের বড়ইচারা গ্রামের বেনাপোল এক্সপ্রেসে নিখোঁজ আবু তাহলার বাড়িতে গিয়েছিলেন রেলপথ মন্ত্রী মো. জিল্লুল হাকিম ৷ মোঃ আব্দুল হকের পুত্র আবু তালহা নীলফামারীর সৈয়দপুরস্থ বাংলাদেশ আর্মি বিজ্ঞান ও প্রযুক্তি বিশ্ববিদ্যালয়ের মেকানিক্স ইঞ্জিনিয়ার শাখার তৃতীয় বর্ষের মেধাবী ছাত্র ছিলেন।

রেলমন্ত্রী মো. জিল্লুল হাকিম শোকার্ত আবু তালহার পরিবারের প্রতি সমবেদনা জানান। আবু তালহার নামে কালুখালীতে একটি রাস্তার নামকরণ করা হবে বলে জানান তিনি। তিনি বলেন, মাত্র ২০ হাজার টাকার বিনিমনে সন্ত্রসীরা রেলে আগুন দিয়েছেন। এগুলো বন্ধ করা হবে। এসব সন্ত্রাসী কর্মকাণ্ডের ব্যাপারে সবাইকে সচেতন হওয়ার পরামর্শ রেলমন্ত্রীর।

উল্লেখ্য, ঢাকায় গোপীবাগে বেনাপোল এক্সপ্রেসে দুর্বৃত্তদের দেওয়া আগুনের অগ্নিকাণ্ডের ঘটনায় রাজবাড়ীর কালুখালী উপজেলার মৃগী ইউনিয়নের আবু তালহাসহ রাজবাড়ীর তিনজন নিখোঁজ ছিল।

#

সিরাজ উদ-দৌলা/রফিকুল/আব্বাস/২০২৪/২২০৫ ঘণ্টা

তথ্যবিবরণী নম্বর : ২৪৪১

**বেনাপোল এক্সপ্রেসে নিখোঁজ আবু তাহলার বাড়িতে রেলমন্ত্রী**

**---রেলপথ মন্ত্রী**

রাজবাড়ী, ৫ মাঘ, (১৯ জানুয়ারি) :

আজ রাজবাড়ীর কালুখালী উপজেলার মৃগী ইউনিয়নের বড়ইচারা গ্রামের বেনাপোল এক্সপ্রেসে নিখোঁজ আবু তাহলার বাড়িতে গিয়েছিলেন রেলপথ মন্ত্রী মো. জিল্লুল হাকিম ৷ মোঃ আব্দুল হকের পুত্র আবু তালহা নীলফামারীর সৈয়দপুরস্থ বাংলাদেশ আর্মি বিজ্ঞান ও প্রযুক্তি বিশ্ববিদ্যালয়ের মেকানিক্স ইঞ্জিনিয়ার শাখার তৃতীয় বর্ষের মেধাবী ছাত্র ছিলেন।

রেলমন্ত্রী মো. জিল্লুল হাকিম শোকার্ত আবু তালহার পরিবারের প্রতি সমবেদনা জানান। আবু তালহার নামে কালুখালীতে একটি রাস্তার নামকরণ করা হবে বলে জানান তিনি। তিনি বলেন, মাত্র ২০ হাজার টাকার বিনিমনে সন্ত্রসীরা রেলে আগুন দিয়েছেন। এগুলো বন্ধ করা হবে। এসব সন্ত্রাসী কর্মকাণ্ডের ব্যাপারে সবাইকে সচেতন হওয়ার পরামর্শ রেলমন্ত্রীর।

উল্লেখ্য, ঢাকায় গোপীবাগে বেনাপোল এক্সপ্রেসে দুর্বৃত্তদের দেওয়া আগুনের অগ্নিকাণ্ডের ঘটনায় রাজবাড়ীর কালুখালী উপজেলার মৃগী ইউনিয়নের আবু তালহাসহ রাজবাড়ীর তিনজন নিখোঁজ ছিল।

#

সিরাজ উদ-দৌলা/রফিকুল/আব্বাস/২০২৪/২২০৫ ঘণ্টা

তথ্যবিবরণী নম্বর : ২৪৪০

**বাবা মায়ের কবর জিয়ারত করে এলাকাবাসীর নিকট দোয়া চাইলেন গণপূর্ত মন্ত্রী**

ব্রাহ্মণবাড়িয়া, ৫ মাঘ, (১৯ জানুয়ারি) :

পৈতৃক নিবাস ব্রাহ্মণবাড়িয়ার চিনাইরের পারিবারিক কবরস্থানে বাবা মায়ের কবর জিয়ারত করে অর্পিত দায়িত্ব যথাযথ পালনের জন্য এলাকাবাসীর নিকট দোয়া চেয়েছেন গৃহায়ন ও গণপূর্তমন্ত্রী র আ ম উবায়দুল মোকতাদির চৌধুরী ।

আজ ব্রাহ্মণবাড়িয়া জেলার চিনাইর গ্রামে স্থানীয় জামাই মসজিদে জুম্মার নামাজ আদায় করে তিনি এক সংক্ষিপ্ত দোয়া ও মিলাদ মাহফিলে অংশ নেন। দোয়া শেষে তিনি সমাবেত মুসল্লিদের নিয়ে মসজিদ সংলগ্ন পারিবারিক কবর জিয়ারত করেন এবং এলাকার গণ্যমান্য ব্যক্তিবর্গের সাথে মতবিনিময় করেন।

মতবিনিময়কালে তিনি প্রধানমন্ত্রীর শেখ হাসিনা কর্তৃক প্রদত্ত দায়িত্ব যেন যথাযথভাবে পালন করতে পারেন এজন্য সকলের নিকট দোয়া চান। সেই সাথে দ্বাদশ জাতীয় সংসদ নির্বাচনে বিপুল ভোটে বিজয়ী করার জন্য এলাকাবাসীর প্রতি কৃতজ্ঞতা প্রকাশ করেন ও ধন্যবাদ জানান।

এ সময় স্থানীয় আওয়ামী লীগ ও এর বিভিন্ন অঙ্গ ও সহযোগী সংগঠনের নেতৃবৃন্দসহ এলাকার গণ্যমান্য ব্যক্তিবর্গ উপস্থিত ছিলেন।

#

রেজাউল/মোশারফ/রফিকুল/আব্বাস/২০২৪/২১২৪ ঘণ্টা

তথ্যবিবরণী নম্বর : ২৪৩৯

**বাংলাদেশের অগ্রগতির জন্য ও পর্যটনকে আকৃষ্ট করার জন্য দরদরিয়া হবে গুরুত্বপূর্ণ পর্যটন কেন্দ্র**

**- মহিলা ও শিশু বিষয়ক প্রতিমন্ত্রী**

কাপাসিয়া (গাজিপুর), ৫ মাঘ (১৯ জানুয়ারি) :

মহিলা ও শিশু বিষয়ক প্রতিমন্ত্রী সিমিন হোসেন (রিমি) আজ দরদরিয়া দুর্গে প্রত্নতাত্ত্বিক জরিপ ও খননে আবিষ্কৃত প্রত্নবস্তুর ব্যাখ্যা-বিশ্লেষণ অনুষ্ঠানে প্রধান অতিথির বক্তৃতায় বলেন, বাংলাদেশের অগ্রগতির জন্য ও পর্যটনকে আকৃষ্ট করার জন্য দরদরিয়া হবে গুরুত্বপূর্ণ পর্যটন কেন্দ্রে। বিশ্বের অনেক দেশ পর্যটনের মাধ্যমে বড় রাজস্ব আয় করছে।

প্রতিমন্ত্রী বলেন, এটা বাংলাদেশের জন্য উল্লেখযোগ্য প্রত্নতত্ত্ব নিদর্শন আবিষ্কার। আজ আমরা একটা স্বপ্ন স্পর্শ করলাম। এটা পরে বিশ্ব ঐতিহ্য হিসেবে পরিচিতি লাভ করবে।

ঐতিহ্য অন্বেষণের সভাপতি ড. নুহ-উল-আলম লেনিনের সভাপতিত্বে এ অনুষ্ঠানে বিশেষ অতিথি হিসেবে উপস্থিত ছিলেন অধ্যাপক ড. মেসবাহ কামাল, উপজেলা নির্বাহী কর্মকর্তা মোহাম্মদ আলী সিদ্দিকী ও প্রত্নতত্ত্ব অধিদপ্তরের আফরোজা খান মিতাসহ স্থানীয় বক্তিবর্গ।

পরে প্রতিমন্ত্রী এবং প্রত্নতত্ত্ববিদগণ দুর্গ এলাকা ঘুরে দেখেন।

উল্লেখ্য, গাজীপুরের কাপাসিয়া উপজেলার দরদরিয়া গ্রামে প্রত্নতাত্ত্বিক খননে দুষ্প্রাপ্য ও তাৎপর্যপূর্ণ প্রত্নতাত্ত্বিক নিদর্শন আবিষ্কৃত হয়েছে বলে জানিয়েছে প্রত্নতাত্ত্বিক গবেষণা কেন্দ্র ‘ঐতিহ্য অন্বেষণ’। দরদরিয়া দুর্গ প্রত্নতাত্ত্বিক জরিপ ও খননে আবিষ্কৃত প্রত্নবস্তুর ব্যাখ্যা-বিশ্লেষণ অনুষ্ঠানে প্রত্নতাত্ত্বিক খননে বাংলাদেশে প্রথমবারের মতো মধ্যযুগের ইট-নির্মিত দুর্গ এবং তাৎপর্যপূর্ণ প্রত্নবস্তু আবিষ্কার করেছে জাহাঙ্গীরনগর বিশ্ববিদ্যালয়ের প্রত্নতত্ত্ব বিভাগের অধ্যাপক ড. সুফি মোস্তাফিজুর রহমান।

অধ্যাপক ড. সুফি মোস্তাফিজুর রহমান ২৬ ডিসেম্বর ২০২৩ দরদরিয়া গ্রামের ‘দরদরিয়া দুর্গ বা রানির বাড়ি’ প্রত্নস্থানটিতে প্রত্নতাত্ত্বিক খনন ও গবেষণা কাজ শুরু করে।

#

আলমগীর/সায়েম/মোশারফ/শামীম/২০২৪/১৮৪০ঘণ্টা

তথ্যবিবরণী নম্বর : ২৪৩৭

**শিক্ষকরা হচ্ছেন স্মার্ট বাংলাদেশ বিনির্মাণের সম্মুখ যোদ্ধা**

**- পানি সম্পদ প্রতিমন্ত্রী**

বরিশাল, ৫ মাঘ (১৯ জানুয়ারি) :

পানি সম্পদ প্রতিমন্ত্রী জাহিদ ফারুক বলেছেন, প্রধানমন্ত্রী শেখ হাসিনা তাঁর পিতার স্বপ্ন বাস্তবায়নে রাত দিন কাজ করে যাচ্ছেন। জাতির পিতার স্বপ্নের সোনার বাংলা গড়ার স্বপ্ন বাস্তবায়নে প্রধানমন্ত্রী ২০৪১ সালের মধ্যে সমৃদ্ধশালী স্মার্ট বাংলাদেশ গড়ার লক্ষ্য স্থির করেছেন। শিক্ষকরা হচ্ছেন স্মার্ট বাংলাদেশ বিনির্মাণের সম্মুখ যোদ্ধা।

আজ বরিশাল বিএম কলেজের ব্যবস্থাপনা বিভাগের প্রাক্তন ছাত্র-ছাত্রীদের প্রথম পুনর্মিলনী অনুষ্ঠানে প্রতিমন্ত্রী এসব কথা বলেন।

প্রতিমন্ত্রী বলেন, বাংলাদেশ আজ দরিদ্র দেশ থেকে উন্নয়শীল দেশে উত্তীর্ণ হয়েছে। শেখ হাসিনার সরকার শিক্ষার হার বৃদ্ধি করেছে। উন্নত সমৃদ্ধ বাংলাদেশ গড়তে শিক্ষকদের ওপর গুরু দায়িত্ব রয়েছে। নতুন প্রজন্মকে লেখাপড়ায় উদ্বুদ্ধ করে দেশ গড়ার কাজে আত্মনিয়োগ করতে হবে।

দেশকে সমৃদ্ধশালী করতে সবাইকে একযোগে কাজ করতে হবে। তিনি বলেন, কলেজের জন্য নতুন ছাত্রাবাস নির্মাণ, মাঠের উন্নয়ন, ড্রেনেজ ব্যবস্থার উন্নয়ন, কলেজের পুকুরের সৌন্দর্য বৃদ্ধির জন্য সর্বাত্মক সহযোগিতা করা হবে ।

নতুন সিটি মেয়রকে সঙ্গে নিয়ে বরিশালকে আধুনিক শহরে রূপান্তরের প্রত্যাশা ব্যক্ত করেন পানি সম্পদ প্রতিমন্ত্রী জাহিদ ফারুক। অনুষ্ঠানে অন্যান্যের মধ্যে আরো উপস্থিত ছিলেন বরিশাল মাধ্যমিক ও উচ্চ শিক্ষা বোর্ডের চেয়ারম্যান প্রফেসর ইউনুস আলী সিদ্দিকী, বিএম কলেজের ভারপ্রাপ্ত অধ্যক্ষ প্রফেসর ড. এসএম কাইয়ুম উদ্দিন, মহানগর যুবলীগের যুগ্ম আহ্বায়ক মাহমুদুল হক খান মামুন, স্থানীয় ২০ নম্বর ওয়ার্ড কাউন্সিলর জিয়াউর রহমান বিপ্লব এবং বিএম কলেজ ছাত্র কর্মপরিষদের সাবেক ভিপি মঈন তুষার।

#

গিয়াস/সায়েম/মোশারফ/শামীম/২০২৪/১৯১০ঘণ্টা

তথ্যবিবরণী নম্বর : ২৪৩৬

**শীতার্তদের মাঝে কম্বল বিতরণ কৃষিমন্ত্রীর**

শ্রীমঙ্গল (মৌলভীবাজার), ৫ মাঘ (১৯ জানুয়ারি) :

শীতার্ত ও অসহায় চা-শ্রমিকের মাঝে প্রধানমন্ত্রী শেখ হাসিনার উপহারের কম্বল বিতরণ করেছেন কৃষিমন্ত্রী মোঃ আব্দুস শহীদ।

গতকাল সন্ধ্যায় শ্রীমঙ্গলের কালীঘাট ইউনিয়নের ফুলছড়া চা বাগানে উপজেলা প্রশাসন আয়োজিত অনুষ্ঠানে শীতার্ত ও অসহায় চা-শ্রমিকদের মাঝে কম্বল বিতরণ করেন কৃষিমন্ত্রী।

অনুষ্ঠানে মন্ত্রী বলেন, দেশের কোনো মানুষের পেটে যাতে ক্ষুধা না থাকে, সেলক্ষ্যে আমি কাজ করে যাবো। ফসলের উৎপাদন বৃদ্ধির জন্য সবাইকে একত্রে আন্তরিকতার সাথে কাজ করতে হবে।

এসময় শ্রীমঙ্গল উপজেলা নির্বাহী অফিসার ও উপজেলা আওয়ামী লীগের নেতাকর্মীরা উপস্থিত ছিলেন।

#

কামরুল/সায়েম/মোশারফ/শামীম/২০২৪/১৮২০ঘণ্টা

তথ্যবিবরণী নম্বর : ২৪৩৫

**সমাজে পিছিয়ে পড়াদের মূলধারায় সম্পৃক্ত করতে চাই**

**- সমাজকল্যাণ মন্ত্রী**

চাঁদপুর, ৫ মাঘ, (১৯ জানুয়ারি) :

সমাজকল্যাণ মন্ত্রী ডা. দীপু মনি বলেছেন, সমাজে এখনো প্রান্তিক মানুষ আছে এবং সেই প্রান্তিকতা নানা কারণে হয়ে থাকে। কোথাও ভৌগোলিক, কোথাও অবস্থানগত, আর্থিক, বৃত্তি ও সাম্প্রদায়িক কারণে। সেই প্রান্তিকতা দূর করার জন্য বঙ্গবন্ধু বৈষম্যহীন সমাজ চেয়েছিলেন। বঙ্গবন্ধু কন্যা শেখ হাসিনা কল্যাণমুখী রাষ্ট্র তৈরি করার জন্য কাজ করে চলছেন, অন্তর্ভুক্তিমূলক উন্নয়নের মাধ্যমে। তাঁর মাধ্যমেই এই প্রান্তকিতা দূর করে সমাজের পিছিয়ে পড়া প্রত্যেক মানুষকে উন্নয়নের যে মূলধারা সেখানে সম্পৃক্ত করতে চাই।

আজ চাঁদপুর শহরের কেন্দ্রীয় শহিদ মিনার প্রাঙ্গণে মাসব্যাপী উদ্যমী নারী ক্ষুদ্র ও কুটির শিল্প মেলার উদ্বোধন অনুষ্ঠানে সাংবাদিকদের প্রশ্নের জবাবে মন্ত্রী এসব কথা বলেন।

মন্ত্রী বলেন, এই প্রান্তিকতা দূর করতে গেলে চ্যালেঞ্জতো কিছুটা আছেই। আর্থিক কিছু চ্যালেঞ্জ, সামাজিক, সাংস্কৃতিক ও ধর্মীয় যে চ্যালেঞ্জ রয়েছে, সেগুলোকে আমাদের মোকাবিলা করতে হবে। আর এসব কাজ আমাদের সকলে মিলেই করতে হবে।

ডা. দীপু মনি বলেন, বাংলাদেশের এমন কোনো ক্ষেত্র নেই, যেখানে নারী নেই। নারী শুধু আছে তাই নয়, বহু সিদ্ধান্ত গ্রহণের জায়গায় এখন নারী আছে। কিন্তু তারপরেও আরো অনেক দূর যাওয়ার আছে আমাদের। সে কারণে আমাদের নারী-পুরুষ সকলকেই সেই লক্ষ্যে কাজ করতে হবে। নারীরা এগিয়ে আসা মানে পুরুষের পিছিয়ে যাওয়া নয়। নারী এগিয়ে যাওয়া মানে সমাজের সকলের এগিয়ে যাওয়া। যে কারণে সকল ক্ষেত্রে নারী-পুরুষ সকলকেই কাঁধে কাঁধ মিলিয়ে কাজ করার পরিবেশ তৈরি করতে হবে।

নারীদের উদ্দেশ্যে মন্ত্রী বলেন, নারীরা উদ্যোক্তা হয়ে তাদের আয় রোজগারের ব্যবস্থা করছেন তাই নয়, তারা অন্যদের কর্মসংস্থান তৈরি করছেন। নারীর জয় শুধু  নারীর নয়, সমাজেরই জয়। সমাজের অর্ধেককে পিছনে রেখে কিংবা তাদেরকে কাজে না লাগিয়ে একটি সমাজের সম্ভাবনাকে পুরোপুরি বিকশিত করতে পারি না। নারীকে পিছনে রেখে সমাজ কিন্তু এগিয়ে যেতে পারে না। যে কারণে আমাদের বঙ্গবন্ধু সমাজের যে বৈষাম্যহীনতা চেয়েছেন, সেখানে তিনি নারী-পুরুষ উভয়ের সমতাও চেয়েছেন। তা তিনি আমাদের সংবিধানেও যুক্ত করেছেন।

মন্ত্রী বলেন, প্রধানমন্ত্রী শেখ হাসিনা সারাদেশে নারী-পুরুষ উভয়ের সমানতালে এগিয়ে যাওয়ার জন্য কাজ করছেন। যে নারী কিছুটা পিছিয়ে ছিল তাকে সামনে আনার জন্য নানা পদক্ষেপ গ্রহণ করেছেন।

মন্ত্রী বলেন, নারীদের  ব্যবসার ক্ষেত্রে সমস্যা অনেক। এর মধ্যে আর্থিক ও প্রশিক্ষণের সমস্যা রয়েছে। সরকার নারী উদ্যোক্তাদের জন্য ব্যাংকিংয়ের যে সুবিধাগুলো করে দিয়েছেন সেগুলো অনেক উদ্যোক্তা সঠিকভাবে গ্রহণ করতে পারেন না। এক্ষেত্রে এখন অনেক উদ্যোক্তা নারী প্রশিক্ষণের ব্যবস্থা করছেন এবং যার ফলে এখন অনেক নারী এগিয়ে আসছেন।

এ সময় চাঁদপুরের জেলা প্রশাসক কামরুল হাসান, পুলিশ সুপার  মোহাম্মদ সাইফুল ইসলাম, চাঁদপুর প্রেসক্লাব সভাপতি শাহাদাত হোসেন শান্ত, চাঁদপুর ওমেন্স চেম্বার অব কমার্স এন্ড ইন্ডাস্ট্রির সভাপতি মনিরা আক্তারসহ স্থানীয় আওয়ামী লীগ নেতাকর্মীরা উপস্থিত ছিলেন।

#

জাকির/সায়েম/মোশারফ/শামীম/২০২৪/১৭১০ঘণ্টা

তথ্যবিবরণী নম্বর: ২৪৩৪

**সবসময় জনগণের পাশে থাকবো, তাদের সেবা করবো**

**শীতার্তদের মাঝে কম্বল বিতরণ অনুষ্ঠানে পরিবেশমন্ত্রী**

ঢাকা, ৫ মাঘ, (১৯ জানুয়ারি) :

পরিবেশ, বন ও জলবায়ু পরিবর্তন মন্ত্রী সাবের হোসেন চৌধুরী বলেছেন, সবসময় জনগণের পাশে থাকবো, তাদের পরিপূর্ণভাবে সেবা করবো। জনগণকে দেয়া প্রতিটি অঙ্গীকারই আমরা একে একে পূরণ করবো। নৌকা প্রতীকের ওপর আপনারা আস্থা রেখেছেন, আমরা আপনাদের সিদ্ধান্তকে সম্মান জানাবো। আসুন আমরা সকলে মিলে জাতির পিতার স্বপ্নের অসাম্প্রদায়িক বাংলাদেশ গড়তে একসাথে কাজ করি।

আজ সবুজবাগের পূর্ব বাসাবো প্রিন্স গার্ডেন মাঠে শীতার্তদের মাঝে ৩ হাজার কম্বল ও নগদ অর্থ বিতরণ অনুষ্ঠানে প্রধান অতিথির বক্তব্যে মন্ত্রী এসব কথা বলেন।

পরিবেশমন্ত্রী বলেন, আমি একজন মন্ত্রী, এর চেয়ে বড় পরিচয় আমি ঢাকা -৯ এর সংসদ সদস্য। আমি একটি নির্দিষ্ট প্রতীকে নির্বাচন করলেও দলমত নির্বিশেষে সবাই আমার এলাকার জনগণ। আগামী পাঁচ বছর আপনাদের সেবা করে যাবো। তিনি বলেন, সমাজের কিছু কিছু মানুষের জন্য আমাদের বিশেষ ভাবনা, বিশেষ পরিকল্পনা আছে। সেই বোধ থেকেই আমাদের আজকের আয়োজন। শীতের তীব্রতা বাড়ায় আপনাদের পাশে থাকতে এসেছি।

ঢাকা দক্ষিণ সিটি কর্পোরেশনের ৫ নং ওয়ার্ডের কাউন্সিলর চিত্তরঞ্জন দাসের সভাপতিত্বে অনুষ্ঠিত অনুষ্ঠানে অন্যান্যের মধ্যে নোয়াখালী বিজ্ঞান ও প্রযুক্তি বিশ্ববিদ্যালয়ের সাবেক উপাচার্য ও ঢাকা বিশ্ববিদ্যালয়ের অধ্যাপক প্রফেসর ড. এম অহিদুজ্জমান, ঢাকা বিশ্ববিদ্যালয়ের পর্যটন ও আতিথেয়তা বিভাগের অধ্যাপক ড. সন্তোষ কুমার দেব, স্বাধীন বাংলা বেতার কেন্দ্রের শিল্পী বীর মুক্তিযোদ্ধা রফিকুল আলম, ঢাকা দক্ষিণ সিটি কর্পোরেশনের আঞ্চলিক নির্বাহী কর্মকর্তা সুয়েমেন জো, চিত্রনায়িকা শিমলা এবং স্থানীয় আওয়ামী লীগ ও এর অঙ্গসংগঠনের নেতাকর্মীরা এসময় উপস্থিত ছিলেন।

#

দীপংকর/সায়েম/মোশারফ/শামীম/২০২৪/১৬৩০ঘণ্টা

তথ্যবিবরণী নম্বর : ২৪৩৩

**কোভিড-১৯ সংক্রান্ত সর্বশেষ প্রতিবেদন**

ঢাকা, ৫ মাঘ, (১৯ জানুয়ারি) :

স্বাস্থ্য অধিদপ্তরের তথ্যানুযায়ী বৃহস্পতিবার সকাল ৮টা থেকে আজ শুক্রবার সকাল ৮টা র্পযন্ত ২৪ ঘণ্টায় দেশে ২২ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার

৫ দশমকি ১২ শতাংশ। এ সময় ৪৩০ জনের নমুনা পরীক্ষা করা হয়েছে।

গত ২৪ ঘণ্টায় কোভিড-১৯ আক্রান্ত হয়ে কেউ মারা যায়নি। এ পর্যন্ত ২৯ হাজার ৪৭৯ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ২০ লাখ ১৪ হাজার ১৪৩ জন।

#

দাউদ/সায়েম/মোশারফ/শামীম/২০২৪/১৬৪৫ঘণ্টা

তথ্যবিবরণী নম্বর : ২৪৩২

**স্বাস্থ্যখাতে দুর্নীতি করলে কেউ রেহাই পাবে না**

**-স্বাস্থ্যমন্ত্রী**

সোনারগাঁও (নারায়ণগঞ্জ), ৫ মাঘ (১৯ জানুয়ারি) :

আজ নারায়ণগঞ্জে সোনারগাঁও উপজেলা স্বাস্থ্য কমপ্লেক্স পরিদর্শন করেন স্বাস্থ্য ও পরিবার কল্যাণ মন্ত্রী ডা. সামন্ত লাল সেন। তিনি সেখানকার সব সুযোগ-সুবিধা সরেজমিনে পর্যবেক্ষণ করেন।

পরিদর্শনকালে মন্ত্রী হাসপাতালে ভর্তি রোগীদের সাথে কথা বলেন এবং চিকিৎসার খোঁজখবর নেন। এছাড়া হাসপাতালের অপারেশন থিয়েটার, মুজিব কর্নার, শেখ রাসেল কিডস কর্নার এবং হাসপাতাল চত্বর ঘুরে দেখেন। তিনি হাসপাতালের সেবা, রোগীদের খাবার এবং পরিবেশ নিয়ে সন্তুষ্টি প্রকাশ করেন।

এসময় স্বাস্থ্য কমপ্লেক্সে উপস্থিত মিডিয়া কর্মীরা স্বাস্থ্যখাতে দুর্নীতিসহ নানা বিষয়ে প্রশ্ন করলে স্বাস্থ্যমন্ত্রী বলেন, হঠাৎ করে দুর্নীতি বন্ধ করা কঠিন। তবে, আপনারা আস্থা রাখুন আমি মন্ত্রী থাকাকালীন কোনরকম দুর্নীতি মেনে নিবনা এবং দুর্নীতি করে কেউ রেহাইও পাবে না।

এর আগে মন্ত্রী সোনারগাঁওয়ে শ্রী শ্রী লোকনাথ মন্দির আশ্রমে যান এবং ধর্মীয় নেতৃবৃন্দের সাথে কথা বলেন ও প্রার্থনায় অংশ নেন।

পরিদর্শনকালে স্বাস্থ্যমন্ত্রীর সাথে উপস্থিত ছিলেন ঢাকা বিভাগীয় পরিচালক ডা.ফরিদ হোসেন মিঞা, লাইন ডিরেক্টর ডা.মো:রিজওয়ানুর রহমান, নারায়ণগঞ্জের সিভিল সার্জন ডা.আবুল ফজল মুহাম্মদ মুশিউর রহমান ও স্বাস্থ্য প্রকৌশল অধিদপ্তরের নির্বাহী প্রকৌশলী শওকত মহিবুর রব।

#

মাইদুল/জুলফিকার/রবি/আলী/মানসুরা/২০২৪/১৪৩৫ ঘন্টা

তথ্যবিবরণী নম্বর : ২৪৩১

**স্মার্ট বাংলাদেশ বিনির্মাণে সবাইকে স্মার্ট হতে হবে**

**-প্রবাসী কল্যাণ প্রতিমন্ত্রী**

সিলেট, ৫ মাঘ (১৯ জানুয়ারি) :

প্রবাসী কল্যাণ ও বৈদেশিক কর্মসংস্থান প্রতিমন্ত্রী শফিকুর রহমান চৌধুরী বলেছেন, স্মার্ট বাংলাদেশ বিনির্মাণে দেশের প্রতিটি নাগরিককে স্মার্ট ও আত্মনির্ভরশীল হতে হবে। সরকারের সূদরপ্রসারী চিন্তাভাবনা ও সুযোগ্য নেতৃত্বে দেশ এগিয়ে যাবে এ

স্মার্ট বাংলাদেশের পথে। মন্ত্রী আজ সিলেটে পুলিশ লাইন উচ্চ বিদ্যালয় প্রাঙ্গণে সিলেট উইমেন্স চেম্বার অব কমার্স এন্ড ইন্ডাস্ট্রিজ আয়োজিত পিঠা উৎসব অনুষ্ঠানে প্রধান অতিথির বক্তব্যে একথা বলেন।

সিলেট উইমেন্স চেম্বার অব কমার্স এন্ড ইন্ডাস্ট্রিজের সভাপতি স্বর্ণলতা রায়ের সভাপতিত্বে পিঠা উৎসবের উদ্বোধন অনুষ্ঠানে পুলিশ কমিশনার মো. জাকির হোসেন খান, জেলা পরিষদ চেয়ারম্যান অ্যাডভোকেট নাসির উদ্দিন খান, সিলেট ইন্টারন্যাশনাল ইউনিভার্সিটির ডিন আবুল ফাতেহ ফাত্তেহ ও সিলেট মহানগর আওয়ামী লীগের সাধারণ সম্পাদক অধ্যাপক জাকির হোসেন উপস্থিত ছিলেন।

প্রতিমন্ত্রী বলেন, প্রধানমন্ত্রী শেখ হাসিনা সিলেটের মানুষের জীবনমান উন্নয়নে অত্যন্ত আন্তরিক। তিনি আমাকে মানুষের সেবা করার জন্য প্রবাসী কল্যাণ ও বৈদেশিক কর্মসংস্থান মন্ত্রণালয়ের যে দায়িত্ব দিয়েছেন তা আমি সততা ও নিষ্ঠার সাথে পালনে সচেষ্ট থাকবো।

সিলেট অঞ্চলে পিঠাপুলির ঐতিহ্য রয়েছে উল্লেখ করে প্রতিমন্ত্রী বলেন, গ্রাম বাংলার বিলুপ্তপ্রায় পিঠা ঐতিহ্য ফিরিয়ে আনতে এখন বিভিন্ন পিঠা উৎসবের আয়োজন করা হচ্ছে। এ অঞ্চলের নারীদের স্বাবলম্বী করে তোলা ও দেশের অর্থনৈতিক উন্নয়নে সিলেট উইমেন্স চেম্বার অব কমার্স এন্ড ইন্ডাস্ট্রিজ গুরুত্বপূর্ণ ভূমিকা রাখছে।

#

জহির/জুলফিকার/রবি/আলী/মানসুরা/২০২৪/১৫০৫ ঘন্টা

তথ্যবিবরণী নম্বর : ২৪৩০

**অসহায় মানুষের মাঝে শিক্ষামন্ত্রীর শীতবস্ত্র বিতরণ**

চট্টগ্রাম, ৫ মাঘ (১৯ জানুয়ারি) :

আজ চট্টগ্রাম নগরীর চকবাজার কাউন্সিলর কার্যালয়ে শিক্ষামন্ত্রী মহিবুল হাসান চৌধুরী শীতার্ত ও অসহায় মানুষের মাঝে শীতবস্ত্র বিতরণ করেন। এসময় ওয়ার্ড কাউন্সিলর নুর মোস্তফা টিনু এবং রুমকি সেন গুপ্তসহ মহানগর আওয়ামী লীগ ও অঙ্গসহযোগী সংগঠনের অন্যান্য নেতাকর্মীরা উপস্থিত ছিলেন।

বিতরণ অনুষ্ঠানে প্রধান অতিথির বক্তব্যে শিক্ষামন্ত্রী বলেন, তীব্র শীত, ঘন কুয়াশা, ঠান্ডা কনকনে বাতাস সব মিলিয়ে দরিদ্র জনগোষ্ঠী চরম কষ্টে দিনাতিপাত করছে। সামর্থ্য অনুযায়ী এসব হতদরিদ্র শীতার্ত মানুষের পাশে আমাদের দাঁড়ানো উচিৎ। সারাবিশ্বের আর্থিক মন্দার মধ্যেও প্রধানমন্ত্রী শেখ হাসিনার সরকার দরিদ্র মানুষের কথা চিন্তা করে নানা ধরনের সুযোগ-সুবিধার ব্যবস্থা করেছেন। মানুষের যাতে শীতে কষ্ট না হয় সেজন্য সরকারের পক্ষ থেকে সারাদেশে কম্বল ও গরম কাপড় বিতরণ করা হচ্ছে। তিনি বলেন, এ কর্মসূচির অংশ হিসেবে আজ এখানে অসহায় মানুষের মাঝে শীতবস্ত্র বিতরণ করছি।

মন্ত্রী আরো বলেন, বর্তমান সরকারই পারে দেশকে উন্নতির শিখড়ে পৌঁছে দিতে। প্রধানমন্ত্রীর স্মার্ট বাংলাদেশের স্বপ্ন বাস্তবায়নে আমাদের সকলকে স্মার্ট সিটিজেনে পরিণত হতে হবে। তাহলেই বঙ্গবন্ধুর স্বপ্নের সোনার বাংলা গড়া সম্ভব হবে।

#

প্রান্ত/জুলফিকার/রবি/আলী/মানসুরা/২০২৪/১৩১০ ঘন্টা

**আজ বিকাল পাঁচটার আগে প্রচার করা নিষেধ**

তথ্যবিবরণী নম্বর : ২৪২৯

**শহিদ আসাদ দিবসে প্রধানমন্ত্রীর বাণী**

ঢাকা, ৫ মাঘ (১৯ জানুয়ারি) :

প্রধানমন্ত্রী শেখ হাসিনা আগামীকাল শহিদ আসাদ দিবসে নিম্নোক্ত বাণী প্রদান করেছেন:

“আজ ২০ জানুয়ারি শহিদ আসাদ দিবস। বাংলাদেশের স্বাধীনতা সংগ্রামের ইতিহাসে এই দিনটি একটি তাৎপর্যপূর্ণ দিন। ১৯৬৯ সালের এদিনে ঢাকা মেডিকেল কলেজের সামনের রাস্তায় চলমান মিছিলে পুলিশ গুলি চালায়। ঢাকা বিশ্ববিদ্যালয়ের মাস্টার্সের ছাত্র মোহাম্মদ আসাদুজ্জামান পুলিশের গুলিতে নিহত হন। এভাবে আরো অনেক প্রাণ ঝরে যায় এবং আহত হন।

পাকিস্তানি শাসকদের বৈষম্যমূলক আচরণ, নির্যাতন এবং দমন-পীড়নে বাংলার মানুষ যখন দিশেহারা, জাতির পিতা বঙ্গবন্ধু শেখ মুজিবুর রহমানের ঐতিহাসিক ছয়-দফা তখন বাঙালির মুক্তির দিশারী হিসেবে আবির্ভূত হয়। ছয়-দফা হয়ে ওঠে বাঙালির প্রাণের দাবি ।

ছয়-দফার পক্ষে প্রবল জনমতের জোয়ার দেখে আতঙ্কিত সামরিক জান্তা আইয়ুব খান বঙ্গবন্ধু শেখ মুজিবের বিরুদ্ধে দেশদ্রোহিতার মামলা দায়ের করে, যা আগরতলা ষড়যন্ত্র মামলা নামে সমধিক পরিচিত। বৈষম্য ও নিপীড়নের বিরুদ্ধে বঙ্গবন্ধু শেখ মুজিব ঘোষিত ছয়-দফা আন্দোলনের মাধ্যমে বাঙালি জাতির স্বাধীনতা আন্দোলন নতুন মাত্রা পায়। বঙ্গবন্ধু শেখ মুজিব পরিণত হন নিপীড়িত ও নির্যাতিত বাঙালির মুক্তির মূর্ত প্রতীকে ।

কারাগারে আটক বঙ্গবন্ধু শেখ মুজিবের মুক্তির দাবিতে গর্জে উঠে সারা বাংলার মানুষ। ১৯৬৯ সালের ২০ জানুয়ারি ঢাকা মেডিকেল কলেজের সামনের রাস্তায় ছাত্র-জনতার চলমান মিছিলে পুলিশ গুলি চালায়। এতে আসাদুজ্জামান শহিদ হন এবং অনেকে আহত হন। শহিদ আসাদের এই আত্মত্যাগ চলমান আন্দোলনে নতুন মাত্রা যোগ করে। স্বাধিকারের দাবিতে সোচ্চার সব শ্রেণিপেশার মানুষ জেল-জুলুম উপেক্ষা করে রাজপথে নেমে আসে। পর্যায়ক্রমে আন্দোলন তীব্র থেকে তীব্রতর আকার ধারণ করে। সেদিনের সেই আন্দোলন পরবর্তীতে গণঅভ্যুত্থানে রূপ নেয়। জনতার কঠিন রুদ্ররোষ ও গণআন্দোলনের চাপের মুখে পাকিস্তানি স্বৈরসরকার বঙ্গবন্ধু শেখ মুজিবুর রহমানের বিরুদ্ধে দায়ের করা আগরতলা ষড়যন্ত্র মামলা প্রত্যাহার করতে বাধ্য হয়। এরই ধারাবাহিকতায় পতন হয় স্বৈরশাসক আইয়ুব খানের।

১৯৬৯ সালের গণঅভ্যুত্থানে আত্মত্যাগকারী শহিদ আসাদ এদেশের গণতন্ত্রপ্রেমী, মুক্তিকামী মানুষের মাঝে স্মরণীয় হয়ে থাকবেন। তাঁর আত্মত্যাগ সবসময় আমাদের অধিকার আদায়ের আন্দোলনে প্রেরণা যোগাবে। এদেশের স্বাধীনতার সংগ্রামে যাঁরা আত্মাহুতি দিয়েছেন তাঁদের অবদান আমরা শ্রদ্ধার সাথে স্মরণ করি। আমি মনে করি, শহিদের আত্মত্যাগ কখনও বৃথা যাবে না।

আমি শহিদ আসাদসহ বাঙালির মুক্তির সংগ্রামে আত্মোৎসর্গকারী সকল শহিদের আত্মার মাগফেরাত কামনা করছি।

জয় বাংলা, জয় বঙ্গবন্ধু

বাংলাদেশ চিরজীবী হোক।”

#

শাহানা/জুলফিকার/রবি/আলী/মানসুরা/২০২৪/১১০০ ঘন্টা

আজ বিকাল পাঁচটার আগে প্রচার করা নিষেধ

**আজ বিকাল পাঁচটার আগে প্রচার করা নিষেধ**

তথ্যবিবরণী নম্বর : ২৪২৮

**শহিদ আসাদ দিবসে** **রাষ্ট্রপতির বাণী**

ঢাকা, ৫ মাঘ ( ১৯ জানুয়ারি) :

­­­­রাষ্ট্রপতি মোঃ সাহাবুদ্দিন আগামীকাল শহিদ আসাদ দিবস উপলক্ষ্যে নিম্নোক্ত বাণী প্রদান করেছেন:

“আজ শহিদ আসাদ দিবস। বাংলাদেশের গণতান্ত্রিক ইতিহাসে একটি অবিস্মরণীয় দিন। ১৯৬৯ সালের ২০ জানুয়ারি তৎকালীন পাকিস্তানি স্বৈরশাসক আইয়ুব খানের বিরুদ্ধে দেশের ছাত্রসমাজের ১১-দফা দাবি আদায়ের মিছিলে পুলিশের গুলিতে শহিদ হন ছাত্রনেতা মোহাম্মদ আসাদুজ্জামান ওরফে আসাদ। আজকের এদিনে আমি শহিদ আসাদকে গভীর শ্রদ্ধার সাথে স্মরণ করছি।

বাংলাদেশের স্বাধীনতা আন্দোলনের ইতিহাসে শহিদ আসাদ একটি অমর নাম। ঊনসত্তরের গণআন্দোলনে ঢাকা বিশ্ববিদ্যালয়ের ছাত্র শহিদ আসাদের আত্মত্যাগ আন্দোলনকে বেগবান করে। জেল-জুলুম উপেক্ষা করে স্বাধিকারের দাবিতে সোচ্চার সকল শ্রেণিপেশার মানুষ রাজপথে নেমে আসে। পর্যায়ক্রমে আন্দোলন তীব্র থেকে তীব্রতর হয় এবং গণঅভ্যুত্থানে রূপ নেয়। স্বৈরশাসক আইয়ুব ক্ষমতা ছাড়তে বাধ্য হন, পতন হয় স্বৈরশাসনের। এ গণঅভ্যূত্থানের পথ ধরেই জাতির পিতা বঙ্গবন্ধু শেখ মুজিবুর রহমানের ডাকে ও নেতৃত্বে মহান মুক্তিযুদ্ধের মাধ্যমে আমরা অর্জন করি স্বাধীন সার্বভৌম বাংলাদেশ।

১৯৬৯ সালের গণঅভ্যুত্থানে শহিদ আসাদের আত্মত্যাগ আমাদের মুক্তিসংগ্রাম ও স্বাধীনতার ইতিহাসে একটি অনন্য মাইলফলক হিসেবে বিবেচিত হবে এবং দেশের গণতন্ত্রকামী মানুষের জন্য অনুপ্রেরণার উৎস হয়ে থাকবে।

আমি শহিদ আসাদের বিদেহী আত্মার মাগফেরাত কামনা করছি।

জয় বাংলা।

খোদা হাফেজ, বাংলাদেশ চিরজীবী হোক।”

#

রাহাত/জুলফিকার/রবি/আলী/মানসুরা/২০২৪/১১৩০ ঘন্টা

আজ বিকাল পাঁচটার আগে প্রচার করা নিষেধ